NDBV kry wéér bloedneus oor verskeping van skape | Maroela Media
NDBV kry wéér bloedneus oor verskeping van skape
Die Appèlhof het die Nasionale Dierebeskermingsvereniging (NDBV) se aansoek om verlof tot appèl oor die verskeping van lewende skape Vrydag van die hand gewys.
Die NDBV het hom vroeër na die Appèlhof gewend nadat die hooggeregshof in Grahamstad in die Oos-Kaap in Augustus verlede jaar tot die NDBV se skok beslis het dat die verskeping van duisende lewende skape na die Midde-Ooste mag voortgaan.
Maroela Media het vroeër berig die hooggeregshof het in die guns van die internasionale uitvoermaatskappy Al Mawashi beslis nadat die NDBV 'n tussentydse aansoek by dié hof ingedien het om die verskeping van lewende skape na die Midde-Ooste te probeer stuit.
Die hofstryd tussen Al Mawashi en die NDBV duur al sedert die begin van verlede jaar en beloop reeds miljoene rande in regskoste.
Die Appèlhof het nou die NDBV se aansoek met koste van die hand gewys. "Dit is dus veilig om te sê dat daar geen vooruitsig vir die NDBV op sukses is nie," sê Al Mawashi in reaksie op die jongste uitspraak.
"Dit is die sesde saak wat die NDBV op landdroshof-, hooggeregshof- en appèlhofvlak verloor in ongegronde en kwaadwillige gedinge om die vervoer van diere per see te verbied," wys die internasionale uitvoermaatskappy daarop.
Volgens Al Mawashi is die verskeping van lewende diere nie net wettig in Suid-Afrika nie, maar ook reg oor die wêreld en word dit volgens die toepaslike standaarde en vereistes uitgevoer.
Ilyaas Ally, besturende direkteur van Al Mawashi Suid-Afrika, meen dit is dus 'n "onreg" dat die NDBV fondse wat deur die publiek ingesamel word, moontlik "misbruik" om 'n praktyk wat oral wettig is te probeer stuit.
Ally sê die regsgeding het reeds tot verliese van R300 miljoen vir die Oos-Kaapse ekonomie gelei aangesien twee besendings skape verbeur moes word hangende 'n uitspraak. Boere en landelike gemeenskappe is gevolglik hul inkomste kwyt, sê hy.
"Ons verwelkom die [Appèlhof] se uitspraak. Ons sal aanhou om vir die voedselsekerheid van Midde-Oosterse lande te veg en die Oos-Kaapse, Noord-Kaapse en Vrystaatse boere wat met ons handel dryf te ondersteun."
Stapper beseer ruggraat ná val
Drie agter tralies maande na grumoorde in Limpopo
Ons het gesien hoe word die skape behandel. Dit gaan alles net oor geld julle dag sal nog kom.
Die in die appel hof, is eintlik die wat so wreed is, transformasie.
Can't you see? It all makes perfect sense
Can't you see? It all makes perfect sense. – Roger Waters (Pink Floyd)
850 beeste moes van kant gemaak word na twee maande in die middelandse see, die Guardian en die skip se naam Allah Karim. As Maroela nie dit publiseer nie, is hul nie n vrye media nie.